jkorsvik/nowiki_second_scrape_merged huggingface dataset:
Eisenach

Eisenach er en by i delstaten Thüringen i Tyskland. Byen har et innbyggertall på rundt 42 000 og et areal på 103,84 km²
Martin Luther vokste opp i Mansfeld nær Eisenach. Det var på borgen Wartburg i 1521, rett ved Eisenach, at han oversatte Det nye testamente fra gresk til tysk. Byen er også fødested for Johann Sebastian Bach.


== Severdigheter ==
Det sentrale torget Markt, med:
Georgenkirche, der Luther prekte og Bach ble døpt.
Fontena fra 1549 med den forgylte statuen av St. Georg og draken
Renessanserådhuset fra 1500-tallet, delvis ødelagt av bomber under krigen og med moderne tilbygg fra 1990-tallet
Slottet. Stallene rommer Thüringer Museum med utstillinger av kunsthandverk og folkekultur.
Lutherhuset er et seingotisk bindingsverkshus ovenfor Markt, der Martin Luther skal ha bodd i oppveksten. Huset har utstillinger knytta til Luther.
Karlsplatz, med:
Nikolaiporten, som er den eldste bevarte byporten i romansk stil i Thüringen.
Nikolaikirken
Martin Luther-statuen
Bachhuset, der Bach ifølge tradisjonen skal være født. Like ved ligger Bachmuseet med form som et konsertflygel.
Reuter-Wagner-museet, som nest etter Bayreuth har Tysklands mest omfangsrike Richard Wagner-samlinger.
Kartaushagen, Eisenachs vakreste parkanlegg. Her lå vertshuset «Goldene Löwe», der den første tyske arbeiderkongressen fant sted i 1869, med August Bebel og Karl Liebknecht blant de delegerte. På stedet ligger i dag et bygg som rommer utstillinger om tysk arbeiderbevegelse.
Automobilbaumuseum, som forteller historia om bilindustrien i Eisenach.


== Bilder ==

		
		
		
		
		
		
		


== Referanser ==


== Eksterne lenker ==
(de) Offisielt nettsted 
(en) Eisenach – kategori av bilder, video eller lyd på Commons 
(en) Eisenach – galleri av bilder, video eller lyd på Commons
Dollar

Denne artikkelen er om dollarens historie. For symbolet $, se dollartegn. «Dollar» kan også ha andre betydninger.Dollar (ofte representert ved dollartegnet $) er en engelsk betegnelse på en større sølvmynt. I dag refererer den som regel til den amerikanske dollarvalutaen (USD).Betegnelsen dollar kommer av høytysk thaler (en forkortelse av joachimsthaler), og ble opprinnelig brukt om det gamle spanske 8-real-stykke eller piaster, en mynt som på den tiden noenlunde tilsvarte taleren i verdi. Etter den spanske erobringen av Peru fikk betegnelsen stor utbredelse i det spanske imperiets besittelser i Amerika. Allerede før den amerikanske revolusjonens utbrudd hadde dollar blitt betegnelsen på den alminnelige myntenheten i USA; etter unionsdannelsen ble dollaren slått som hovedmynt og videre delt inn i 100 cent. I moderne tid har dollaren hovedsakelig vært utgitt som pengesedler, og brorparten av amerikanske dollarsedler befinner seg i dag utenfor USA.Betegnelsen «dollar» brukes i dag om fler enn tjue valutaer, blant annet (oppført etter befolkning), USA, Canada, Australia, Taiwan, Hongkong, Singapore, New Zealand, Liberia, Jamaica og Namibia. Den amerikanske dollaren er, foruten USA, offisiell valuta i Øst-Timor, Ecuador, El Salvador, Mikronesia, Marshalløyene, Palau, Karibisk Nederland, og for pengesedler, Panama. I flere stater befinner reell kjøpekraft seg i amerikansk, australsk eller newzealandsk dollar, på tross av at staten kan ha lokale myntenheter som valuta.Dollartegnet ($) har muligens opphav som stilisert åttetall, eller fra Herkulessøylene i det spanske riksvåpenet.


== Ulike dollar ==


== Se også ==
Dollar (Clackmannanshire)


== Referanser ==
Latin-Amerika

Latin-Amerika beskriver landområder som tidligere var kolonier til europeiske land hvor romanske språk ble benyttet. (Spania, Portugal og Frankrike). Latin-Amerika dekker det meste av Sør-Amerika, Mellom-Amerika og Karibia samt hele Mexico (Nord-Amerika). I land hvor engelsk er det dominerende språk (eksempelvis Jamaica, Belize og Guyana) brukes begrepet Anglo-Amerika. (Begrepet Anglo-Amerika blir sjelden benyttet.) Når det gjelder Surinam så er nederlandsk hovedspråk. Normalt refererer begrepet «Latin-Amerika» kun til landene hvor spansk og portugisisk er de dominerende språk. Land i Sør-Amerika og Karibia som har fransk som offisielle språk blir også regnet med i Latin-Amerika.


== Landene i Latin-Amerika ==

Argentina
Bolivia
Brasil
Chile
Colombia
Costa Rica
Cuba
Den dominikanske republikk
Ecuador
El Salvador
Fransk Guyana
Guadeloupe
Guatemala
Haiti
Honduras
Martinique
Mexico
Nicaragua
Panama
Paraguay
Peru
Puerto Rico
Uruguay
Venezuela


== Språk ==

Det dominerende språket i Latin-Amerika er spansk, og det er det offisielle språket i de fleste landene. Derimot snakkes det portugisisk i Brasil og fransk i mindre land i Karibia og Fransk Guyana.


=== Andre språk ===
Det snakkes fortsatt mange tradisjonelle precolombianske språk i Latin-Amerika, hovedsakelig i land som Peru, Ecuador, Guatemala, Bolivia, Paraguay, Chile og Mexico.
Det snakket også til en viss grad italiensk i Brasil og Argentina, tysk i Sør-Brasil og Argentina og walisisk i Sør-Argentina.


== Religion ==
Den klart største religionen er kristendommen, med klart flest tilhørende den Den katolske kirke. Også andre kristne, slik som protestanter og mormoner er representert, i tillegg andre religioner:

buddhisme
jødedom
islam
hinduisme
bahai-troen
rastafari- og voodoo- kulturer


=== Religion i Latin-Amerika og Karibia i 2010 og fram mot år 2050 ===
En prognose for den religiøse demografien i Lation-Amerika og Karibia, slik den forventes å være i 2050. Tallene er basert på en studie som amerikanske Pew Research Center publiserte i 2015.
Tabellen viser at de kristne står meget sterkt i Latin-Amerika. De vil forventes ha en liten tilbakegang frem mot 2050, men vil fremdels utgjør nesten 90 % av befolkningen. Gruppen Ikke-troende vil forventes å øke fra knapt 8 til nesten 9 %. Andre grupper forventes å utgjøre en liten andel, der den største gruppen, Andre regioner, vil utgjøre nesten 2 %, mens gruppen muslimer vil være uendret og ligge på 0,1 %. Omtrent det samme vil gjelde for hinduer, jøder og buddhister.
Disse regionene forventes å få en befolkningsøkning på 158  millioner frem mot 2050.


== Se også ==
Anglo-Amerika
Hispanoamerika
Iberoamerika
Sør-Amerika


== Referanser ==
Carlsberg

Carlsberg er et dansk ølbryggeri grunnlagt i 1847 av J.C. Jacobsen i København. 


== Historie ==
Bryggeriet var anlagt etter bayersk mønster, og den carlsbergske bayer fikk raskt høy popularitet. Eksport av Carlsberg begynte på 1860-tallet. Noen av selskapets logoer inneholder elefanter og hakekorset. Bruken av hakekorset ble avsluttet på 1930-tallet på grunn av den nasjonalsosialistiske maktovertakelsen i nabolandet Tyskland. 
Carlsbergnavnet kommer av sønnen til J.C. Jacobsen, Carl og berg som symbolsk pekte på det første bryggeriets plassering, ved Valby Bakke, utenfor København. 
Carlsberg kjøpte opp Tuborg bryggerier på 1970-tallet og inngikk en fusjon med Tetley i 1992.
Husbryggeriet Jacobsen er grunnlagt av sønnen til grunnleggeren av Carlsberg Bryggeri. 
Carlsberg er draktsponsor til flere fotballag. Blant de mest kjente lagene er FC København.
Slagordet til Carlsberg er «Probably the best beer in the world». På begynnelsen av 1990-tallet var det lokale danske slagord: Vores øl. Ordet bajer er i dag det uformelle danske ord for en øl.


== Referanser ==


== Eksterne lenker ==
Offisielt nettsted 
(en) Offisielt nettsted 
(en) Carlsberg Group – kategori av bilder, video eller lyd på Commons
Edvard Grieg (verkliste)

Edvard Griegs verkliste er sorterbar på sjanger, katalognummer, komposisjonsår og tittel.  Verk uten opusnummer er oppgitt med EG-nummer, en katalog utarbeidet av Dan Fog, Kirsti Grinde og Øyvind Norheim.


== Referanser ==


== Kilder ==
Dan Fog et al.: Edvard Grieg : thematisch-bibliographisches Werkverzeichnis, 2008 Litolff's/Peters, Frankfurt am Main, ISBN 9783876269900
Arild Ness: Samlemappe Verkliste Norsk, Griegsamlingen ved Bergen Offentlige Bibliotek
Edvard Grieg Museum Troldhaugen Arkivert 7. mai 2010 hos Wayback Machine.
«Edvard Grieg (1843-1907). Werke sortiert nach Opuszahl». Klassika, die deutschsprachigen Klassikseiten
«Edvard Grieg (1843-1907). Werke sortiert nach Musikgattung». Klassika, die deutschsprachigen Klassikseiten
Mandag Morgen

Mandag Morgen var et analytisk uketidsskrift som ble grunnlagt i 2003. Tidsskriftets mål var «å gi norske beslutningstakere og premissleverandører et bedre beslutningsgrunnlag». Mandag Morgen Norge ble til i et samarbeid mellom Terje Osmundsen og det danske tidsskriftet med samme navn (grunnlagt i 1989). Mandag Morgen kom ut 41 mandager i året, arrangerte en rekke frokostseminarer og hadde egen analyseavdeling og foredragsvirksomhet, i tillegg til å utgi ukebrevet Mandag Morgen.
Mandag Morgen ble produsert og trykket hos Nor Grafisk i Bergen. 
Etter at gamle Mandag Morgen valgte å gå til skifteretten i mars 2010, tok Fora Medier over driften av bladet. Redaktør var Knut Petter Rønne.
Selskapet Medier og Ledelse overtok Mandag Morgen fra nyttår i 2013 og innlemmet etter hvert Mandag Morgen i Ukeavisen Ledelse som seksjonen "Agenda".


== Eksterne lenker ==
Offisielt nettsted
Blåmandag for Osmundsen (dn.no)
Overskudd i Mandag Morgen (e24)
Mandag Morgen konkurs (e24)
Verdi

Verdi kan referere til:

Verdi (etikk)
Verdi (økonomi)
Kunstnerisk verdi
Verdimengde, de verdiene en matematisk funksjon antar
Verdiområde, mulige verdier en matematisk funksjon kan gi
Verdipapir, et dokument som representerer en økonomisk verdi
Verdi, det italienske grønne partiet
Giuseppe Verdi, komponist
Psykologisk krigføring

Psykologisk krigføring (også kalt psyops) er å benytte seg av propaganda og andre psykologiske virkemidler for å påvirke fiendens meninger, følelser, holdninger og adferd slik at den støtter egen nasjons interesser i krigssituasjoner og/eller i fredstid.
Psykologisk krigføring brukes også til bearbeidet folkeopinionen i sitt eget land og internasjonalt dvs. venne folket til noe uunngåelig for at de skal sette seg mindre til motstand overfor en eventuell opptrapping av konflikten. Ferske eksempler er påvirkningskampanjer, falske nyheter og desinformasjon før og under  Russlands invasjon av Ukraina i 2022 og  USAs planlegging av krigen mot Irak i 2002 og frem til krigsutbruddet i 2003. Særlig i USA ble folk sterkt påvirket av denne taktikken i 2002.
Psykologisk krigføring og propagandas betydning, la både den marxistiske filosofen Antonio Gramsci og den nazistiske propagandisten Joseph Goebbels sterk vekt på. De opprinnelige tanker om slike strategier kan spores tilbake til greske filosofer, men Machiavelli regnes ofte som den psykologiske krigføringens eller propagandaens far.
Blant annet den amerikanske lingvisten og medieforskeren Noam Chomsky argumenterer for at USA kan bryte internasjonal rett (menneskerettighter, krigsforbryter-lover, etc.) ved hjelp av propaganda via finansiering av filmer fra Hollywood og kontroll over mektige nyhetsformidlere som CNN og Fox News. Ved å skape en opplevelse av at USA er en genuint god makt (a good guy) kan man i utenrikspolitikken foreta sterkt moralsk forkastelige handlinger og likevel slippe unna, fordi verdensopinionen indoktrineres til å tro at hva USA gjør alltid er av det gode.


== Psykologisk forsvar ==
Psykologisk forsvar har til formål å sikre et åpent og demokratisk samfunn med tankefrihet og frie medier. Det handler om å kunne identifisere og møte påvirkningskampanjer i fredstid såvel som under forhøyet beredskap. Det handler også om å sikre at mediene kan fungere og at myndigheter kan kommunisere med mennesker i krig.Før og under forhøyet beredskap kan all gjennomtenkt samfunnskommunikasjon betraktes som en del av det psykologiske forsvaret. Sverige hadde tidligere en egen etat for psykologisk forsvar, Styrelsen för psykologiskt försvar.


== Se også ==
Propaganda
Desinformasjon


== Referanser ==
Erlend Wiborg

Erlend Wiborg (født 20. januar 1984 i Sarpsborg) er en norsk politiker (FrP). Han er stortingsrepresentant for Fremskrittspartiet i Østfold etter valget i 2013. Han var leder i Stortingets arbeids- og sosialkomité.


== Bakgrunn ==
Wiborg fullførte videregående skole ved Kirkeparken videregående skole i 2003. Deretter jobbet han som abonnement- og annonseselger fra 2003 til 2007, da han ble heltidspolitiker i fylkestinget i Østfold.


== Politikk ==
Før dette var han blant annet varaordfører i Moss og gruppeleder på fylkestinget i Østfold. Han har også vært Østfold Frps 2. vararepresentant til Stortinget i perioden 2005–2009 og var 1. vararepresentant i perioden 2009–2013.Wiborg ble innvalgt i bystyret og fylkestinget i 2003 og gjenvalgt både i 2007 og 2011. Fra 2011 til 2013 var han varaordfører i Moss.
Han har også sittet i fylkesstyret i Østfold FrP siden 2000/01 og har siden 2007 vært politisk nestformann i Østfold Fremskrittsparti. Han var Frps ordførerkandidat i Moss ved valgene i 2007 og 2011. Han har tidligere hatt en rekke ungdomspolitiske verv, bl.a. som formann i Østfold FpU (2002–2006) og sentralstyremedlem i FpU (2004–2006).
Wiborg er fra 2021 FrPs innvandrings- og integreringspolitiske talsperson.


== Referanser ==


== Eksterne lenker ==
(en) Erlend Wiborg – kategori av bilder, video eller lyd på Commons 
(no) Erlend Wiborg hos Stortinget 
(no) Erlend Wiborg hos Norsk senter for forskningsdata
Datasnok

En datasnok eller hacker er en person som setter pris på den intellektuelle utfordringen ved å bryte grenser eller jobbe seg rundt begrensninger på et felt vedkommende er interessert i, primært dataprogrammering. Begrepet «hacker» oppstod blant informatikk-studentene på Massachusetts Institute of Technology i 1960-årene.


== Definisjon ==
Jargon File definerer hacker slik:

En person som liker å utforske i detalj egenskaper ved programmerbare systemer, i motsetning til vanlige brukere som foretrekker å bare lære seg det mest nødvendige.
En som programmerer entusiastisk (og som gjerne blir oppslukt av det) eller som setter pris på programmeringspraksis snarere enn bare teori om programmering.
En person som vet å sette pris på «hack value»
En person som er god til å programmere raskt
En ekspert på et bestemt program, eller som ofte jobber på eller i det, f.eks. en Unix-hacker.
En ekspert eller entusiast på et vilkårlig område (man kan være en astronomi-hacker, f.eks.).
En som setter pris på den intellektuelle utfordringen det er å bryte grenser eller jobbe seg rundt hindringer.
En ondsinnet innbruddstyv som snoker i fremmede systemer for å finne hemmeligstemplet informasjon eller sårbarheter som kan utnyttes.Det siste punktet er kontroversielt, og mange i hackermiljøet mener den korrekte betegnelsen på en slik person (med onde hensikter) er cracker (Criminal Hacker).
Forskjellige typer hackere:

Black Hat/Cracker: Hacker med ondsinnede hensikter. Hattfargen er en referanse til western-filmer der skurkene som regel hadde svarte hatter - i motsetning til helten(e) som hadde hvite/lyse hatter.
White Hat: Hacker som ikke har onde hensikter (noen ganger referert til som "etisk hacker").
Grey Hat: En hacker som er midt imellom Black Hat og White Hat. Hverken good guy eller bad guy.
Blue Hat: En hacker som arbeider for et datasikkerhetfirma, og som tester ut systemer og programmer før lanseringen for å avdekke sårbarheter. Begrepet har også vært assosiert med en årlig sikkerhetskonferanse av Microsoft, og det uoffisielle navnet er en referanse til blå fargen i Microsofts logo.


== Kjente personer ==
Adrian Lamo - har ulovlig brutt seg inn i datasystemene til The New York Times, Yahoo og Microsoft.
Julian Assange - dataprogrammerer, internettaktivist og hacker
Kevin Mitnick - en av de mest berømte hackere som noensinne er blitt fengslet
Richard M. Stallman - grunnleggeren av GNU-prosjektet og Free Software Foundation


== Se også ==
2600: The Hacker Quarterly - Tidsskrift som tar opp spørsmål som er aktuelle for datasnoker.
Datakriminalitet


== Referanser ==


== Kilder ==
The Original Hacker's Dictionary Besøkt 12. april 2015
Språkrådet: På godt norsk – avløserord Besøkt 12. april 2015
Super Mario World

Denne artikkelen omhandler SNES-spillet. For Game Boy Advance-versjonen, se Super Mario World: Super Mario Advance 2. For TV-serien, se Super Mario World (TV-serie).Super Mario World (スーパーマリオワールド, Sūpā Mario Wārudo) er et plattformspill utviklet og utgitt av Nintendo. Spillet var en av lanseringstitlene til Super NES, sammen med Pilotwings og F-Zero. Spillet har også blitt gitt ut til Game Boy Advance under navnet Super Mario World: Super Mario Advance 2. Super Mario World ble produsert av Shigeru Miyamoto, og musikken ble komponert av Koji Kondo.


== Overblikk ==
Det var i dette spillet at Marios dinosaurvenn Yoshi først dukket opp. Her dukker Yoshi opp i fire forskjellige farger (grønn, gul, rød og blå) med litt forskjellige egenskaper. Handlingen i spillet går ut på at Mario og Luigi prøver å redde Prinsesse Toadstool og Yoshis venner fra Bowser og hans Koopalings som har kommet tilbake til tross for å ha blitt beseiret i Super Mario Bros. 3.Som i tidligere Mario-spill er dette spillet også sideskrollende og drar fordel av Super Nintendoens 16-bit grafikk og stereolyd. Spillet består av en reise gjennom brett i syv verdener: Yoshi's Island, Donut Plains, Vanilla Dome, Cookie Mountain, Forest of Illusion, Chocolate Island og the Valley of Bowser. Det finnes også to hemmelige verdener, the Star Road og Special Zone (som er tilgjengelig fra the Star Road) som åpner seg ved å gjennomføre tilleggsmål på spesielle brett.
Spillet har ofte blitt sammenliknet med Super Mario Bros. siden begge spillene «setter lista» for alle etterfølgende spill sluppet på sine respektive systemer. SMW innførte mange nye konsepter til actionspill, for eksempel det å gi spilleren muligheten til å gå tilbake til tidligere brett for å finne oversette hemmeligheter. Dette var et av de første spillene som belønnet spilleren for å «få 100 %» (finne alle hemmelighetene på brettene), et konsept som senere ble veldig populært. Det blir fortsatt sett på av mange som et av de beste spillene gjennom alle tider for sitt enkle og kreative spillbarhet.
En utgave av Super Mario World kom med hver enkelt Super Nintendo da systemet ble sluppet i Amerika, men denne ordningen ble senere droppet. På grunn av dette er SMW fortsatt en av de mestselgende videospillende noensinne.
Super Mario World var med i en spesiell versjon av Super Mario All-Stars, kalt Super Mario All-Stars + Super Mario World, sluppet i 1998.


== Referanser ==


== Eksterne lenker ==
(en) Super Mario World hos MobyGames 
(en) Super Mario World på Metacritic 
(en) Super Mario World på Internet Movie Database 
(en) Super Mario World hos Giant Bomb 
(en) Super Mario World hos Internet Game Database 
(en) Super Mario World hos GameSpot 
(en) Super Mario World hos IGN 
(en) Super Mario World hos VGMdb 
(en) Super Mario World hos GameFAQs
532


== Begivenheter ==
Den kristne kirken innfører den julianske kalenderen
Januar – Nikaopprøret ryster Konstantinopel.
Politisk økologi

Politisk økologi er et nytt begrep som oppstod omkring 1980-tallet, der Piers Blaikie er en sentral fagperson. Hans regionale politiske økologi kan ses som en «kreativ idé som kombinerer ulike innfallsvinkler» (Klein 2004:2). For å oppnå dette er den tverrfaglig. Begrepet har enkelt sett oppstått fra en kombinasjon av «kulturell økologi» og «politisk økonomi», og innebærer derfor at man kombinerer kunnskap fra både naturvitenskapelige og samfunnsvitenskapelige fag som f.eks. biologi, økologi, botanikk, hydrologi, meteorologi, geomorfologi, sosiologi, antropologi, geografi og økonomi (Klein 2004:2).
Den politiske økologien gir kunnskapsmessig input av verdi for grønn politisk tenkning og grønn ideologi.


== Kilder ==
Klein, Jørgen (2004): Om begrepet ’Politisk Økologi’. Leksjon fra AFR 6002/1002. NTNU: 05.02.2004. Ikke tilgjengelig utenfor NTNU.
Tomelilla

Tomelilla er et tettsted i Skåne län i landskapet Skåne i Sverige. Det er Tomelilla kommunes administrasjonssenter. I 2010 hadde tettstedet 6 444 innbyggere.


== Referanser ==
Trelleborg (Sverige)

Trelleborg er en by i Skåne län i landskapet Skåne i Sverige. Den er administrasjonssenter for Trelleborg kommune. I 2010 hadde tettstedet 28 290 innbyggere.Trelleborg er Sveriges sørligste by. Den fikk kjøpstadsrettigheter i 1257, men Trelleborg var bebodd allerede på 700-tallet. I dag er Trelleborg en vakker industriby ved sjøen. Den viktigste industrien er gummi (Trelleborg AB), men Trelleborg blir satt på kartet grunnet byens store havn (Trelleborg Hamn AB). Her går det båtforbindelser med Scandlines, TT-Line og Unity Line til Sassnitz, Rostock, Travemünde og Świnoujście. Andre store bedrifter i Trelleborg er Dux og Akzo Nobel Inks (FlintGroup).


== Historie ==
Trelleborg nevnes for første gang i 1257, men var bebodd allerede på 700-tallet. Navnet Trelleborg kommer fra en trelleborg som er fra vikingtiden. Borgen ble oppdaget på 1980-tallet, og ble restaurert på 90-tallet. Den blir i dag bygget videre ut, og den nye Trelleborgen skal være klar sommeren 2007.
Trelleborg første kirke, St Nicolai kyrka, ble påbegynt på 1200-tallet og er tegnet av arkitekten Helgo Zettervall. Det ble også bygget et stort fransiskanerkloster i 1247 eller 1267, men det er bare små deler av grunnmuren som fortsatt står på Gamla torg. 
Trelleborg ble med på flyttelasset da den danske prinsessen Sophia giftet seg med den svenske kongen Valdemar Birgersson. Trelleborgerne begynte da å betale skatt til Sophia og Valdemar.

		
		


== Se også ==
Trelleborgs FF
Kontinentalbanan


== Referanser ==


== Eksterne lenker ==
(sv) Offisielt nettsted 
(en) Trelleborg – kategori av bilder, video eller lyd på Commons 
(en) Trelleborg – galleri av bilder, video eller lyd på Commons
Vellinge

Vellinge er et svensk tettsted i Skåne län i landskapet Skåne. Det er Vellinge kommunes administrasjonssenter. I 2010 hadde tettstedet 6 304 innbyggere.


== Referanser ==
Ystad

Ystad er en by i Skåne län i landskapet Skåne i Sverige. Den er administrasjonssenter for Ystad kommune. I 2010 hadde tettstedet 18 350 innbyggere.Ystad fikk bystatus på midten av 1200-tallet.


== Referanser ==


== Eksterne lenker ==
Offisielt nettsted 
(en) Ystad – kategori av bilder, video eller lyd på Commons 
(en) Ystad – galleri av bilder, video eller lyd på Commons
Åstorp

Åstorp er et tettsted i Åstorp og Ängelholm kommuner i Skåne län i landskapet Skåne i Sverige. Det er Åstorp kommunes administrasjonssenter. I 2010 hadde tettstedet 9 488 innbyggere, hvorav 9 479 i Åstorp kommune og 9 i Ängelholm.


== Referanser ==
Örkelljunga

Örkelljunga (dansk Ørkellyng) er et tettsted i Skåne län i Sverige. Det er administrasjonssenter i Örkelljunga kommune. I 2010 hadde tettstedet 4 818 innbyggere.


== Slaget ved Ørkellyng ==
I dansketiden fant slaget ved Ørkellyng sted den 27. august 1510. Ved Fanteholle (Fantehåla), en dalsenkning på grensen mellom Ørkellyng og Rye sogn, ble den svenske hærføreren og tidligere riksråd Åke Hansson Tott, som hadde herjet Øst-Danmark siden 1506, beseiret.
Lensmannen Tyge Krabbe på Helsingborg hadde hørt om et planlagt svensk angrep på Helsingborg og kom Åke Hanssons hærenhet på 700 mann i forkjøpet. Flere svenske ledere ble drept, deriblant Åke Hansson. Hans lik ble ført til Helsingborg, hvor Krabbes hustru, Anne Rosenkrantz, hedret den falne fiende med en fornem begravelse.
En minnestein ble i 1923 plassert ved slagmarken med en tekst fra Tyge Krabbes hånd: «1510 Tisdag efter Bartolomej da stod det Slag ved Fanteholle mellem mig og Her Aage Hanssen og jeg fik Død paa hannem.»


== Referanser ==


== Eksterne lenker ==
Örkelljunga kommune
Östra Göinge kommune

Östra Göinge kommune er en kommune i Skåne län i landskapet Skåne i Sverige. Kommunens administrasjonssenter ligger i Broby.


== Tettsteder ==
Östra Göinge kommune har syv tettsteder. I tabellen oppgis antall innbyggere per 31. desember 2010.


== Referanser ==